ട്രാക്കോ കേബിള്: സി.എെ.ടി.യു ഒന്നാമത് പത്തനംതിട്ട: തിരുവല്ല ട്രാക്കോ കേബിള് കമ്ബനിയില് നടത്തിയ തൊഴിലാളി യൂണിയനുകളുടെ ഹിത പരിശോധനയില് സി.ഐ.ടി യു, ഐ.എന്.ടി.യു.സി, എസ്.ടി.യു യൂണിയനുകള്ക്ക് അംഗീകാരം. 44.66 ശതമാനം വോട്ടു നേടി ട്രാക്കോ കേബിള് എംപ്ലോയീസ് യൂണിയന് സി.ഐ.ടി.യു ഒന്നാം സ്ഥാനത്തെത്തി. ട്രാക്കോ കേബിള് എംപ്ലോയീസ് അസോസിയേഷന് ഐ.എന്.ടി.യു.സി 24.66 ശതമാനവും ട്രാക്കോ കേബിള് എംപ്ലോയീസ് ഓര്ഗനൈസേഷന് എസ്.ടി.യു 16.66 ശതമാനവും വോട്ട് ലഭിച്ചു. വരണാധികാരി ജില്ലാ ലേബര് ഓഫീസര് എം.എം. ജോവിന്, ഡെപ്യൂട്ടി ലേബര് ഓഫീസര് എസ്. സുരാജ്, അസി. ലേബര് ഓഫീസര് എം.എസ്.സുരേഷ്, ജൂനിയര് സൂപ്രണ്ട് ടി. ആര്.ബിജുരാജ് എന്നിവര് തിരഞ്ഞെടുപ്പ് നടപടികള് നിയന്ത്രിച്ചു.